Boek: Geloofskatte in die Evangelies | Maroela Media
Weet ons presies wat staan alles in die Evangelies, of dínk ons ons weet? In Geloofskatte in die Evangelies diep Adrio König honderde verrassende skatte op wat die leser op 'n totaal nuwe manier na die Evangelies sal laat kyk.
Het Jesus iets van boerdery geweet? Hoe kan Hy dan vertel van 'n boer wat driekwart van die saad mors?
Adrio König beantwoord hierdie vrae eerlik en die antwoorde is diep begrond in deeglike Skrifstudie. Hierdie kort, amper weggesteekte, genadeskatte sal die leser onder 'n dieper besef bring van al die belangrikste Christelike geloofsoortuigings en só vaster laat staan in sy of haar geloof.
Adrio König se grootste belangstelling is die Bybel self. Hy beskou sy lewens­taak as Bybellees, maar hy lees die Bybel deur ander mense se bril. Hy lees boeke wat die Bybel anders verstaan as hyself. Dit maak sy oë oop vir dinge wat hy nooit self raakgesien het nie. Daarom kan hy telkens nuwe insigte na vore bring, en dikwels ou oortuigings aanpas.